এবার আপনাদের বোঝার সুবিধার জন্য একটি কেতাবী সংজ্ঞা দেই। বৈজ্ঞানিক তথ্য অনুসারে, সম্মোহিত অবস্থা আমাদের চেতন মনেরই একটা অবস্থা যেখানে কোনো বিষয়ের প্রতি আমাদের অখণ্ড কেন্দ্রীভুত মনোযোগ থাকে। এই সময় আশেপাশের অন্যান্য ভাবনা কমে যায় এবং এই আবিষ্ট অবস্থায় অন্যের Suggestion গ্রহণ করার ক্ষমতা বাড়ে। সম্মোহিত অবস্থার সাথে মনোযোগ দিয়ে বই পড়া বা টিভি দেখার মিল আছে। মনে করে দেখুন তো প্রিয় কোনো বইয়ে ডুবে গেলে আপনার আশেপাশের জগত সংসারের কথা খেয়াল থাকে কিনা? সম্মোহন ব্যাপারটিও এরকম।